Vrana dôvtipná

Vrana dôvtipná (Corvus moneduloides) je endemický druh z rodu Corvus. 

 Opis 
Je to stredne veľký druh vrany s dĺžkou 40 cm. Je čierny s lesklým perím. Zobák aj nohy sú čierne.

 Výskyt 
Vyskytuje sa iba na Novej Kaledónii, kde obýva najmä pralesy. Obýva iba ostrovy Grande Terre a Maré.

 Inteligencia 
Vrana dôvtipná je známa tým, že dokáže vytvárať nástroje a riešiť pokročilé úlohy (vzhľadom na ostatné zvieratá). Tieto vrany vyriešili množstvo sofistikovaných kognitívnych testov, ktorých výsledky naznačujú, že tento druh je obzvlášť inteligentný. Vďaka týmto zisteniam sa tento druh stal modelom pre pochopenie dopadu používania a výroby nástrojov na vývoj inteligencie.

Vie si vyrobiť hák, čo je schopnosť, ktorú nedokážu ani šimpanzy. Dokáže aj pospájať jednotlivé časti nástroja aby si ho predĺžila.

 Referencie 

 Iné projekty 

 Zdroj 

Kategória:Corvus
Kategória:Najmenej ohrozené druhy
Kategória:Živočíchy používajúce nástroje